REPUBLIKA SRBIJA

NARODNA SKUPŠTINA

Odbor za privredu, regionalni razvoj,

trgovinu, turizam i energetiku

10 Broj 06-2/230-19

25. septembar 2019. godine

B e o g r a d

ZAPISNIK

47. SEDNICE ODBORA ZA PRIVREDU, REGIONALNI RAZVOJ, TRGOVINU,

TURIZAM I ENERGETIKU, ODRŽANE 25. SEPTEMBRA 2019. GODINE

Sednica je počela u 13 časova i 8 minuta.

Sednicom je predsedavala Snežana B. Petrović, predsednik Odbora.

Pored predsednika, sednici su prisustvovali članovi Odbora: Aleksandra Tomić, zamenik predsednika Odbora, Studenka Kovačević, Stanislava Janošević, Zoran Bojanić, Snežana R. Petrović, Gorica Gajić, Ana Čarapić, Vojislav Vujić i Tomislav Ljubenović.

Sednici su prisustvovali i Snežana Paunović (zamenik odsutnog člana Odbora Novice Tončeva), Milimir Vujadinović (zamenik odsutnog člana Odbora Jelene Mijatović) i Vladimir Đurić (zamenik odsutnog člana Odbora Aleksandra Stevanovića).

Sednici nisu prisustvovali članovi Odbora: Vladimir Marinković, Dejan Nikolić, Ivan Kostić i Zdravko Stanković, niti njihovi zamenici.

Na predlog predsednika, Odbor je jednoglasno utvrdio sledeći

D n e v n i r e d

1. Razmatranje Predloga Radne grupe za utvrđivanje ispunjenosti uslova učesnika javnog konkursa za izbor organa Komisije za zaštitu konkurencije.

Pre prelaska na dnevni red, Odbor je većinom glasova usvojio zapisnik 46. sednice Odbora.

Prva tačka dnevnog reda - **Razmatranje Predloga Radne grupe za utvrđivanje ispunjenosti uslova učesnika javnog konkursa za izbor organa Komisije za zaštitu konkurencije.**

Predsednik Odbora je konstatovala da je Radna grupa Odbora, na sednici održanoj 19. septembra 2019. godine, pregledala originalnu dokumentaciju koju je podnelo 26 učesnika javnog konkursa i, na osnovu pregledane dokumentacije, jednoglasno odlučila da predloži Odboru da usvoji zaključak.

Aleksandra Tomić, predsednik Radne grupe i Gorica Gajić, član, izvestile su o radu Radne grupe. Radna grupa konstatovala da su svi učesnici oglašenog javnog konkursa za izbor predsednika i članova Saveta Komisije za zaštitu konkurencije blagovremeno podneli prijave i konkursnu dokumentaciju; da je učesnik javnog konkursa Ristić Zoran, rođen 1953. godine, ispunio uslove za starosnu penziju 2018. godine, što je, analogno članu 24. Zakona o zaštiti konkurencije, razlog za nemogućnost obavljanja dužnosti; da je učesnik javnog konkursa Ivanović mr Aleksandar dostavio fotokopije dokumenata koje nisu overene, a da je neophodan uslov naveden u javnom konkursu da se „sve isprave dostavljaju u originalu ili overenoj fotokopiji“; da je učesnik javnog konkursa Damnjanović Dejan povukao prijavu 19. septembra 2019. godine i da mu je vraćena dokumentacija. Radna grupa je utvrdila da kriterijume i uslove iz Zakona o zaštiti konkurencije i oglašenog javnog konkursa ispunjava 23 učesnika javnog konkursa.

U diskusiji su učestvovali Snežana B. Petrović, Gorica Gajić i Aleksandra Tomić.

Odbor je većinom glasova usvojio Izveštaj Radne grupe sa Predlogom zaključka:

„I Z V E Š T A J

Radna grupa je pregledala originalnu dokumentaciju koju je podnelo 26 učesnika javnog konkursa i, na osnovu pregledane dokumentacije, jednoglasno odlučila da predloži Odboru da usvoji sledeći zaključak:

„Na osnovu kriterijuma iz Zakona o zaštiti konkurencije („Službeni glasnik RS“, br. 51/09 i 95/13), uslova za izbor iz oglašenog Javnog konkursa za izbor predsednika i tri člana Saveta Komisije za zaštitu konkurencije („Službeni glasnik RS“, broj 49/19 od 8. jula 2019. godine, Internet stranica Narodne skupštine od 8. jula 2019. godine i dnevni list „Politika“ od 10. jula 2019. godine) i prijava na konkurs i podnete dokumentacije, Odbor za privredu, regionalni razvoj, trgovinu, turizam i energetiku, na sednici održanoj 25. septembra 2019. godine, doneo je

Z A K Lj U Č A K

1. Svi učesnici oglašenog javnog konkursa za izbor predsednika i članova Saveta Komisije za zaštitu konkurencije su blagovremeno podneli prijave i konkursnu dokumentaciju.

2. Učesnik javnog konkursa Ristić Zoran, rođen 1953. godine, ispunio je uslove za starosnu penziju 2018. godine, što je, analogno članu 24. Zakona o zaštiti konkurencije, razlog za nemogućnost obavljanja dužnosti.

3. Učesnik javnog konkursa Ivanović mr Aleksandar dostavio je fotokopije dokumenata koje nisu overene. Neophodan uslov naveden u javnom konkursu je da se „sve isprave dostavljaju u originalu ili overenoj fotokopiji“.

4. Učesnik javnog konkursa Damnjanović Dejan povukao je prijavu 19. septembra 2019. godine i vraćena mu je dokumentacija.

5. Kriterijume i uslove iz Zakona o zaštiti konkurencije i oglašenog javnog konkursa ispunjava 23 učesnika javnog konkursa:

1. Milutinović dr Veljko
2. Vignjević Đorđević dr Nada
3. Stanković dr Bratislav
4. Mišković- Vukašinović Mirjana
5. Obradović Marko
6. Radić Vladimir
7. Lukić Gordana
8. Jurić Saša
9. Perić Nebojša
10. Rakić dr Ivana
11. Nenadović Slobodan
12. Danković Stepanović prof. dr Sanja
13. Marković-Bajalović dr Dijana
14. Tintor dr Vladica
15. Obradović doc. dr Miloje
16. Đošić Miroslava
17. Pešić dr Saša
18. Milošević dr Siniša
19. Cvetković Branislav
20. Bokan Danijela
21. Stanković (Đorđo) doc. dr Ljiljana
22. Kalaba Željko
23. Tešanović prof. dr Branko

O b r a z l o ž e nj e

Odbor za privredu, regionalni razvoj, trgovinu, turizam i energetiku, na 46. sednici, održanoj 19. septembra 2019. godine, jednoglasno je odlučio da obrazuje Radnu grupu za utvrđivanje ispunjenosti uslova učesnika javnog konkursa za izbor organa Komisije za zaštitu konkurencije, u sastavu prof. dr Aleksandra Tomić, predsednik, Gorica Gajić i prof. dr Vladimir Marinković, članovi Radne grupe. Zadatak Radne grupe je da pregleda originalnu dokumentaciju dobijenu od strane učesnika javnog konkursa, utvrdi ko od učesnika javnog konkursa ispunjava kriterijume i uslove iz Zakona o zaštiti konkurencije i oglašenog javnog konkursa i podnese izveštaj Odboru sa predlogom zaključka.

Na sednici Radne grupe, održanoj 19. septembra 2019. godine, članovi Radne grupe su pregledali originalnu dokumentaciju dobijenu od strane učesnika javnog konkursa i, na osnovu pregledane dokumentacije, konstatovali da su svi učesnici blagovremeno dostavili dokumentaciju. Radna grupa je konstatovala da je učesnik javnog konkursa Ristić Zoran, rođen 1953. godine, ispunio uslove za starosnu penziju 2018. godine, što je, analogno članu 24. Zakona o zaštiti konkurencije („Službeni glasnik RS“, br. 51/09 i 95/13), razlog za nemogućnost obavljanja dužnosti. Učesnik javnog konkursa Ivanović mr Aleksandar dostavio je fotokopije dokumenata koje nisu overene. Neophodan uslov naveden u javnom konkursu je da se „sve isprave dostavljaju u originalu ili overenoj fotokopiji“. Učesnik javnog konkursa Damnjanović Dejan povukao je prijavu 19. septembra 2019. godine i vraćena mu je dokumentacija.

Kriterijume i uslove iz Zakona o zaštiti konkurencije i oglašenog javnog konkursa ispunjava 23 prijavljena učesnika.“

Predsednik Odbora je obavestila da u skladu sa članom 203. Poslovnika, razgovor sa učesnicima javnog konkursa, koji ispunjavaju uslove i kriterijume navedene u javnom konkursu i u Zakonu o zaštiti konkurencije, obaviti u četvrtak 3. oktobra i u petak, 4. oktobra 2019. godine, u 13,00 časova, po azbučnom redu prezimena. Prvog dana rada Odbor će obaviti razgovor sa 12 učesnika, a drugog dana rada sa 11 učesnika javnog konkursa.

Sednica je zaključena u 13 časova i 20 minuta.

Sednica je prenošena u live stream-u i tonski snimana, a video zapis se nalazi na internet stranici Narodne skupštine.

SEKRETAR PREDSEDNIK

Aleksandra Balać Snežana B. Petrović